กฎกระทรวงกฎกระทรวงกำหนดหลักเกณฑ์วิธีการ และเงื่อนไขการเข้าไปดำเนินการในแหล่งซากดึกดำบรรพ์ที่ขึ้นทะเบียนที่อยู่ในที่ดินของรัฐพ.ศ. ๒๕๕๕[๑] อาศัยอำนาจตามความในมาตรา ๕ และมาตรา ๒๔ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ดังต่อไปนี้ข้อ ๑ ผู้ใดประสงค์จะเข้าไปดำเนินการในแหล่งซากดึกดำบรรพ์ที่ขึ้นทะเบียนที่อยู่ในที่ดินของรัฐเพื่อประโยชน์ในการส่งเสริมการศึกษาและเผยแพร่แหล่งซากดึกดำบรรพ์ต้องได้รับอนุญาตเป็นหนังสือจากหน่วยงานที่รับผิดชอบในที่ดินของรัฐนั้นก่อนมาขอรับใบอนุญาตตามกฎกระทรวงนี้ในการขอรับใบอนุญาตตามวรรคหนึ่งให้ยื่นคำขอต่ออธิบดีก่อนเริ่มดำเนินการไม่น้อยกว่าหกสิบวันพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตและเอกสารดังต่อไปนี้(๑) สำเนาหรือภาพถ่ายหนังสืออนุญาตจากหน่วยงานที่รับผิดชอบในที่ดินของรัฐนั้น(๒) โครงการและแผนปฏิบัติงานเป็นภาษาไทยข้อ ๒ โครงการและแผนปฏิบัติงานตามข้อ ๑ วรรคสอง(๒) ต้องมีรายละเอียดดังต่อไปนี้(๑) วัตถุประสงค์และวิธีการดำเนินโครงการ(๒) งบประมาณและแผนการดำเนินงานตามโครงการ(๓) ผู้ควบคุมการดำเนินการซึ่งมีความรู้ความเชี่ยวชาญด้านซากดึกดำบรรพ์ตามที่อธิบดีประกาศกำหนดข้อ ๓ การพิจารณาอนุญาตให้เข้าไปดำเนินการในแหล่งซากดึกดำบรรพ์ที่ขึ้นทะเบียนที่อยู่ในที่ดินของรัฐให้คำนึงถึงขนาด อาณาเขตเนื้อที่ที่เหมาะสมในการเข้าไปดำเนินการตามวัตถุประสงค์และจะต้องไม่มีผลกระทบต่อแหล่งซากดึกดำบรรพ์ที่ขึ้นทะเบียนข้อ ๔ เมื่อได้รับคำขอรับใบอนุญาตให้อธิบดีตรวจสอบความถูกต้องและครบถ้วนของคำขอรับใบอนุญาตและเอกสารและหลักฐานหากไม่ถูกต้องหรือไม่ครบถ้วนให้อธิบดีแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่อธิบดีกำหนดในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ขอรับใบอนุญาตไม่ประสงค์จะให้ดำเนินการต่อไปและให้อธิบดีจำหน่ายเรื่องออกจากสารบบข้อ ๕ ในกรณีที่คำขอรับใบอนุญาตและเอกสารและหลักฐานถูกต้องและครบถ้วนให้อธิบดีพิจารณาออกใบอนุญาตโดยความเห็นชอบของคณะกรรมการเว้นแต่ผู้ขอรับใบอนุญาตเคยถูกสั่งพักใช้ใบอนุญาตหรือเคยถูกสั่งเพิกถอนใบอนุญาตเนื่องจากฝ่าฝืนหรือไม่ปฏิบัติตามกฎหมายว่าด้วยการคุ้มครองซากดึกดำบรรพ์มาแล้วไม่เกินสองปีนับแต่วันที่มีคำสั่งพักใช้ใบอนุญาตครั้งหลังสุดหรือมีคำสั่งให้เพิกถอนใบอนุญาตหรือผู้ขอรับใบอนุญาตเคยได้รับโทษในการกระทำความผิดตามมาตรา ๕๔ มาแล้ว และพ้นโทษมาแล้วไม่ถึงสองปีหรือมีเหตุผลอื่นที่ไม่สมควรออกใบอนุญาตให้ให้อธิบดีมีหนังสือแจ้งผลการพิจารณาให้ผู้ขอรับใบอนุญาตทราบภายในหกสิบวันนับแต่วันที่อธิบดีได้รับคำขอรับใบอนุญาตและเอกสารและหลักฐานที่ถูกต้องและครบถ้วนในกรณีที่อธิบดีมีคำสั่งไม่ออกใบอนุญาตให้แสดงเหตุผลไว้ในคำขอรับใบอนุญาตและให้แจ้งเหตุผลดังกล่าวพร้อมด้วยสิทธิอุทธรณ์ไว้ในหนังสือแจ้งผลการพิจารณาให้ผู้ขอรับใบอนุญาตทราบด้วยข้อ ๖ เมื่อผู้ขอรับใบอนุญาตมารับใบอนุญาตและชำระค่าธรรมเนียมใบอนุญาตค่าตอบแทนและค่าธรรมเนียมอื่นในการเข้าไปดำเนินการในแหล่งซากดึกดำบรรพ์ที่ขึ้นทะเบียนที่อยู่ในที่ดินของรัฐแล้วให้อธิบดีออกใบอนุญาตให้แก่ผู้ขอรับใบอนุญาตทั้งนี้อธิบดีอาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการคุ้มครองซากดึกดำบรรพ์ไว้ในใบอนุญาตด้วยก็ได้ในกรณีที่ผู้ขอรับใบอนุญาตไม่มารับใบอนุญาตภายในสามสิบวันนับแต่วันที่ได้รับแจ้งคำสั่งออกใบอนุญาตให้ถือว่าผู้ขอรับใบอนุญาตสละสิทธิการเป็นผู้รับใบอนุญาตและให้อธิบดีจำหน่ายเรื่องออกจากสารบบข้อ ๗ ใบอนุญาตให้มีอายุตามที่อธิบดีกำหนดแต่ต้องไม่เกินสิบปีนับแต่วันที่ออกใบอนุญาตข้อ ๘ ผู้รับใบอนุญาตซึ่งประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่ออธิบดีก่อนใบอนุญาตสิ้นอายุเป็นเวลาไม่น้อยกว่าหกสิบวันพร้อมด้วยเอกสารและหลักฐานตามที่ระบุไว้ในแบบคำขอต่ออายุใบอนุญาตและเมื่อได้ยื่นคำขอต่ออายุใบอนุญาตแล้วให้ดำเนินการตามใบอนุญาตเดิมต่อไปได้จนกว่าอธิบดีจะมีคำสั่งอนุญาตหรือไม่อนุญาตการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตให้ใหม่ก็ได้ข้อ ๙ ให้นำความในข้อ ๑ข้อ ๒ ข้อ ๓ ข้อ ๔ ข้อ ๕ ข้อ ๖ และข้อ ๗มาใช้บังคับกับการต่ออายุใบอนุญาตโดยอนุโลมข้อ ๑๐ ในกรณีที่ใบอนุญาตสูญหายถูกทำลาย หรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตใบแทนใบอนุญาตให้ใช้แบบใบอนุญาตเดิม และให้ระบุคำว่า ใบแทน ไว้ที่ด้านหน้าด้วยข้อ ๑๑ แบบคำขอรับใบอนุญาต แบบใบอนุญาตแบบคำขอต่ออายุใบอนุญาต และแบบคำขอรับใบแทนใบอนุญาตให้เป็นไปตามที่อธิบดีกำหนดโดยประกาศในราชกิจจานุเบกษาข้อ ๑๒ การยื่นคำขอรับใบอนุญาตคำขอต่ออายุใบอนุญาต และคำขอรับใบแทนใบอนุญาตให้ยื่น ณ สถานที่ ดังต่อไปนี้(๑) กรุงเทพมหานคร ให้ยื่น ณ กรมทรัพยากรธรณี(๒) จังหวัดอื่น ให้ยื่น ณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่ตั้งอยู่ในจังหวัดนั้นในกรณีที่จังหวัดใดไม่มีพิพิธภัณฑ์ซากดึกดำบรรพ์ธรณีวิทยาและธรรมชาติวิทยา ให้ยื่นณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาในจังหวัดใกล้เคียงหรือกรมทรัพยากรธรณี หรือสถานที่ที่อธิบดีกำหนดโดยประกาศในราชกิจจานุเบกษาให้ไว้ณ วันที่ ๒๗ เมษายน พ.ศ. ๒๕๕๕ปรีชา เร่งสมบูรณ์สุขรัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๔ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ บัญญัติให้การขอรับใบอนุญาตการอนุญาต อายุใบอนุญาต การต่ออายุใบอนุญาตและการออกใบแทนใบอนุญาตให้เข้าไปดำเนินการในแหล่งซากดึกดำบรรพ์ที่ขึ้นทะเบียนที่อยู่ในที่ดินของรัฐเพื่อประโยชน์ในการส่งเสริมการศึกษาและเผยแพร่แหล่งซากดึกดำบรรพ์เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑๔ พฤษภาคม๒๕๕๕ชาญ/ผู้ตรวจ๑๖ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๔๑ ก/หน้า ๒๐/๑๑ พฤษภาคม ๒๕๕๕